open-index/open-wikipedia-markdown huggingface dataset:
Sulaiman Segawa

**Segawa Sulaiman** (amanyiddwa ennyo nga OMUFUZI) (yazaalibwa Ogw'okutaano 22, 1991)  Munnayuganda enzaalwa y'omu Amerika muzannyi wa bikonde eby'ekikugu.  Alina akakodyo aka southpaw ak’okulwana. Yasooka kuzannya oluzannyo olw'ekikugu nga 21 Ogw'okuna 2013 ku myaka 21.

Ogw'ekkumi nga 2 werwatuukira, yali mu kifo kya 45 ku 1547 abasinga okuzannya ebikonde mu nsi yonna okusinziira ku BoxRec . Segawa y'akutte ekikopo kya WBC SILVER/NABF USA TITLE, 2019 ekya National Boxing Association Intercontinental Champion. Mu 2016 Sulaiman yali mu kusunsulamu kwa Uganda mu mizannyo gya Olympics nga beetegekera mu mpaka za Eindhoven Box Cup ez'emizannyo gya Olympics egya Rio '16. Sulaiman yawangudde omudaali gwa ffeeza mu mpaka za Eindhoven Box Cup, wabula si ku bakubi b’ebikonde abasunsuddwa yakomyewo mu Uganda. Bwe yali mu Budaaki yakwata enkola ey’omulembe gw’Abadaaki ey’okukuba ebikonde.

## Emirimu egyasooka
Yazaalibwa nga 22 Ogw'okutaano 1991 mu Kampala, Uganda. Mu 2014, Segawa yaweebwa omulimu mu kampuni ya Atlantic Entertainment esangibwa mu Bungereza. Yalina enwana ez'abayiga ezisoba mu 240.

## Omulimu gw’ekikugu
Omuzannyo gwe ogw’ekikugu gwatandika nga 21 Ogw'okuna 2013, bwe yawangula lawundi nnya ng’alwana ne Armstrong Mwanje. Olutalo luno lwabadde ku Sabrina`s Pub mu Kampala. Okuva mu 2015 okutuuka mu 2017, Segawa yali esangibwa mu Team Holzken, Helmond ng’ali n’omutendesi Sjef Weber ne legend Nieky Holzken mu Budaaki nga batendekebwa n’okulwana okukuba ebikonde.  Bwe yali mu Budaaki, yasooka kuwangula Dijbby Diagne, olulwana luno lwabadde mu Theatre de Borenburg, Voerendaal nga 14th Ogusooka 2017. Mu 2018, Segawa yakyusibwa n'agenda mu USA.

## Likodi y’ebikonde ey’ekikugu

## Obulamu bwe
Mu kiseera kino, Segawa abeera Silver Spring, Maryland, USA gy’akola emirundi ebiri ng’omulwanyi n’omutendesi wa Personal mu Urban Boxing DC.

## Laba ne

* Olukalala lw'abakubi b'ebikonde abasajja
* Olukalala lw'abakubi b'ebikonde aba southpaw stance

## Ebijuliziddwa

## Ebiyungo eby’ebweru

* Boxing record for Sulaiman Segawa from BoxRec (registration required)
 

|-
Stephen Nsereko

**Stephen Nsereko** (yazaalibwa Ogw'omusanvu 20, 1986) muzannyi wa mupiira ogw'ebigere mu Uganda eyawummula .

## Emirimu

### College ne amateur
Nsereko yasomera mu Buganda College mu Uganda gy’azaalibwa, era yazannyira Villa Kampala mu ngeri ey’ekikugu mu Uganda Super League, nga tannagenda Amerika mu 2006 okugenda n’okuzannya omupiira gw’amatendekero mu Yunivaasite eya Winthrop . Yalondebwa nga 2006 Big South Conference Freshman of the Year, n’alondebwa ku Big South Conference All-Freshmen Team, era n’alondebwa CollegeSoccerNews ng’omu ku Top 100 Freshmen mu 2006, era n’agenda mu maaso n’okubeera Three Time All-Big South Conference ne All-South Atlantic Region.

Nsereko era yazannya ne Hampton Roads Piranhas ne Fredericksburg Gunners mu USL Premier Development League .

### Obukugu
Nsereko yafuuka pulofeesono mu 2010 bwe yakola endagaano ne Richmond Kickers eya USL Second Division . Yasooka kuzannya mu ttiimu eno nga 16 Ogw'okutaano, 2010 mu luzannya ne Real Maryland Monarchs .

### Munsi yonna
Nsereko mmemba omujjuvu ku ttiimu y'eggwanga ey'omupiira ya Uganda ; yalabikira mu mipiira esatu egy'eggwanga lye mu mpaka z'okusunsulamu abagenda okuzannya mu mpaka za FIFA World Cup 2006, nga battunka ne Burkina Faso, Ghana ne Cape Verde.

## Ebijuliziddwa

## Ebiyungo eby’ebweru

* Richmond Kickers bio at the Wayback Machine (archived June 10, 2011)
* Winthrop bio at the Wayback Machine (archived July 18, 2011)
* Stephen Nsereko at National-Football-Teams.com
Tom Bright

**Tom Bright Amooti** munnabyabufuzi Omunnayuganda ava mu kibiina kya National Resistance Movement .  Ye mubaka akiikirirawa Kyaka Central mu Disitulikiti y'e Kyegegwa . 

## Laba ne

* Olukalala lw’abakiise ba Paalamenti ya Uganda ey'e 11

## Ebijuliziddwaamu
Olubugo

OLUBUGO 

**olubugo** (lumu) **embugo** (nnyingi)
Luno lwe lumu ku ngoye z'omuganda owedda (nansangwa). lwavumbulwa ow'engonge Wakyama Wamala ku mulembe gwa Kabaka Kimera.

Olubugo lukolebwa (**lukomagibwa**) okuva mu kikuta eky'omuti oguyitibwa **omutuba**.
Olubugo ensangi zino lweyambisibwa okuziikamu abafu, okukola ekifundikwa ekyambazibwa omusika, okusalako amafuvu agasibibwa ba mulekwa mu kiwato, okukola engoye ezooleka obuwangwa bwa Baganda, abamu embugo bazeebikka ng'ebikunta, mu masabo zikola ng'emikeeka n'emirimu emirala mingi

Omuntu akola olubugo ayitibwa **omukomazi**
Ekikolwa eky'okukola olubugo kiyitibwa **okukomaga**
Ekiti omukomazi ky'akozesa okukomaga olubugo kiyitibwa **ensaamu**
kyokka ate omukomago gwe muti oguganzikibwa wangi okukubirako olubugo olukomagwa.
Ekifo awakomagirwa embugo bakiyita ekkomagiro
Ekifo awaanikibwa embugo kiyitibwa **ekyano**
olugoye (olubugo) omukomazi mwakomagira luyitibwa **tiiku**
William Serwadda

**William Serwadda** (oluusi ayitibwa **GW Serwadda** ). Yali muddukanya w'etterekero ly'ebitabo Munnayuganda era nga ye dayirekita eyasooka mu Uganda Library Service.  Yali mu kifo kino wakati w'Ogwomusanvu 1964 n'Ogwekkiminoogumu, 1966. 

## Omulimu gwe
Wakati wa 1955 ne 1957, Serwadda yakola nga ayambako mu mirirmu gy'etterekero ly'ebitabo mu yunivasite y’eMakerere, oluvannyuma n’agenda okusoma emisomo egikawata ku kukuuma ebitabo e Bungereza. 

Oluvannyuma lw’okusoma, Serwadda yakyalira amaterekero g'ebitBO Mngi mu Ssemazinga wa Europe, omuli ne Scandinavia, oluvannyuma n’akomawo mu Uganda era n’afulumizibwa mu lupapula lwa *East African Library Association Bulletin* .  Yalondebwa okuba dayirekita wa Uganda Library Service eyasooka mu Gwommusanvu, 1964 oluvannyuma lw’omuntu eyalondebwa okulekulira. 

## By'afulumizza
Serwadda abadde ayogerwako abakugu mu by’amaterekero g’ebitabo abawerako nga basinziira ku mirimu gye egyafulumira mu bitabo ebiwerako. Ebitabo ebiggiddwamu mulimu:

* "In my View" (eyafulumizibwa mu *East African Library Association Bulletink*, nga 5 Ogwolubereberye 1967, pp.10-12) 
* "The Development of Library Services in Uganda" (eyafulumizibwa mu *lupapula lwa East African Library Association Bulletin*, nga 7 Ogwomukaaga 1966, pp.26-28) 

## Laba ne

* Evelyn Evans

## Ebijuliziddwa
Judith Heard

**Judith Allen Heard**, amanyiddwa ennyo nga *Judith Heard* (yazaalibwa nga 13 omwezi Ogw'okussatu mu mwaka gwa 1986),   munnayuganda omukugu mu by'obutonde, mukozi wa misono era yali mutegesi wa mukolo ogumanyiddwa nga "the 50 millions Trees for Africa" ogugenderera okuyamba ku mbeera y'obudde.   

Yatikkirwa engule ya Miss Africa mu *mpaka za Miss Elite Awards 2021* okuva e Misiri, *Miss Environment International Africa* 2022 e Mumbai, Buyindi ne *Hollywood Green Carpet Fashion Awards’ Global Young Leader* olw’okukolagana kwe wakati w’ebikolwa by’obutonde, eddembe ly’obuntu, obwenkanya n’enzikiriza y’abakyala mu nsi yonna mu 2024.    

## Obuvo bwe n'eby'enjigiriza
Yazaalibwa omugenzi John Musana   ne Olive Night Bitature  mu 1986 e Gulu mu Uganda. Judith yasomera ku Kampala Parents Primary School, Kigali Parents School,  Fawe Girls Secondary School oluvannyuma neyegatta ku Ndera Secondary School e Kigali Rwanda.  

## Eby'emirimu
Judith Heard mwolesi wa misono mukugu Okusinziira ku akawunti z’omuwandiisi w’amawulire ku BMP, Judith yajja mu Uganda n’atandika okukola ne kkampuni ya Sylivia Owori eyolesa emisono  n’afuuka ffeesi ya katabo ka African Woman Magazine mu 2002.  Yeetaba mu myoleso gy'engoye ez’enjawulo omuli New York fashion week,    Paris Fashion Week,   Rwanda Collective Fashion Week   Abryanz Fashion style and Fashion awards   Mu mwezi Ogw'omwenda mu 2020, Judith Heard yayitibwa okukiikirira Uganda mu mpaka za Miss Elite Competitions 2020 e Misiri.  

## Obulamu bwe
Judith Heard yafumbirwa Richard Heard mu 2003 ne baawukana mu 2014.  Maama w’abaana 3; Brandon Richard Heard, Branda Jolie Heard ne Briana Bella Heard. 

## Ebirala byoyinza okulowozaako
Mu mwezi Ogw'okubiri mu 2019, Judith yatongoza ekibiina kya Day One Global  ekibiina ekigenderera okukomya okukabasanya abakyala n'okubakaka akaboozi k'ekikulu. Akozeeko n'ekibiina kya Sanyu babies home mu Kampala.    

## Okusunsulwa n’okuweebwa engule

## Ebijuliziddwamu
Anas Kaliisa

Dr. **Sheikh Anas Kaliisa** (1950- mu mwezi Ogw'ekkumi n'ogumu 4, 2020) yali mumanyi wa Busiraamu Uganda, musomi, era omukenkufu mu by'obufuzi.   Yali musomesa eri abaana ba pulezidenti Idi Amin. Yaliko omusomesa era omumyuka w'akulira yunivasite y'Obusiraamu mu Uganda.   

## Obuto bwe n'eby'enjigiriza
Yazaalibwa 1950 mu bukiikaddyo bw'obugwanjuba bwa Uganda mu maka ga Hajii Abdunoor Kariisa ne Hajati Hanifa Kariisa. Emyaka gye egyasooka yagimala mu Sseke, ekibuga ekiriraanye Masaka, mu Uganda, gye yasomera eddiini.  Yawandiisibwa e Kawempe mu Kampala okusoma ssiniya. Bwe yamaliriza, yaweebwa sikaala okugenda mu yunivasite y’e Madinah mu Saudi Arabia ku nkomerero y’emyaka gya 1960, gye yakugukira mu mateeka g’Obusiraamu. Oluvannyuma yasoma amateeka agatali ga ddiini era n'afuna diguli bbiri eziri ku mutendera ogwa waggulu omuli ne PhD okuva ku yunivasite y'e Makerere . 

## Eby'emirimu
Kaliisa yasiimibwa nnyo olw’ebintu bye yakola ku lwa mateeka g’Obusiraamu n'okutegeera engeri amateeka gano gyegakolebwamu n'ensonga lwaki weegali. Ng’ogyeeko omulimu gwe yakola nga pulofeesa mu yunivasite y’e Makerere ne mu Yunivasite y’Obusiraamu mu Uganda, yaliko mu bifo ng’Omumyuka wa Mufti era Omukulu Kadhi ow’olukiiko olukulu olw’abasiraamu mu Uganda, Dayirekita w’ensonga z’eddiini, n’omumyuka w'akulira Yunivasite y’Obusiraamu mu Uganda . Kaliisa yaweereza ng’omukiise wa Afrika mu ttendekero lya International Islamic Fiqh Academy, ekitongole ekisomesa eby’amateeka g’Obusiraamu n'engeri gyegakolamu ekisangibwa mu kibuga Jeddah ekya Saudi Arabia.  Kaliisa yali mulwanirizi w’ebyenjigiriza era yakola kinene mu kutandikawo amatendekero g’ebyenjigiriza ag’enjawulo mu Uganda. Yaliko Dayirekita mu Institute of Research and Training era nga y'omu ku batandisi navunanyizibwa ku nzirukanya ya  House of Zakat ne Waqf mu Uganda ekitongole ekivunanyizibwa ku kusolooza omusolo mu ggwanga n'emirimu emirala emitongole. Era yaweereza nga Ssentebe w’ekitongole kya Salam Charity, ng’alabirira okuzimba amasomero n’ebifo eby’okusinzizaamu bingi okwetoloola Uganda.  Kaliisa yali omu ku bakyazibwanga ku ttivvi ya NBS Television Uganda, ku pulogulaamu eyali erabibwa ennyo nga boogera ku nsonga enkulu okwetoloola ensi yona nga eragibwa buli Ssande akawungeezi. Era yali mwanjuzi wa pulogulaamu eziwerako ku Salam TV, ttivvi y’Obusiraamu esinga okulabibwa mu Uganda. 

## Okufa
Kaliisa yafiira mu ddwaaliro e Mulago mu mwezi Ogw'ekuminogumu nga 4 mu 2020 wabula ekyamuviirako okufa tekinakakasibwa mu butongole n’okutuusa kati.   

## Ebijuliziddwaamu
Silas Babaluku Balabyekkubo

**Babaluku**, eyazaalibwa nebamutuuma **Silas Babaluku Balabyekkubo**, Munnayuganda, afubutuka ebigambo, omuyimbi, afulumya ennyimba, omulwanirizi w’abavubuka mu bitundu era omutandisi w’emirimu era nga muyimbi wa Rap mu Luganda . Ono memba w'ekibiina ky'abayimbi ekiyitibwa  Bataka Squad.  Yeeyatandikawo ekibiina kya "Bavubuka Foundation ekiyamba okuwa abavubuka obukugu mu bukulembeze". Y'omu ku batandika enyimba z'ekika kya kya "Lugaflow" nga guno gwe muziki gw 'okubeera ng'ofubutuka ebigambo mu Luganda.  Yatekebwa mu katambi ka vidiyo akaafulumizibwa mu 2008 nga kayitibwa "Diamonds in the Rough: A Ugandan Hip-hop Revolution" akaali kakwata ku lugendo lwe okuva ku naku z'ekibiina kye ezasooka nga bakuba enyimba mu Uganda okutuuka ku kuyimba mu bivvulu mu Amerika. 

## Obulamu bwe n'obuyigirize
Bababuluku yazaalibwa Kampala, Uganda mu 1979. Ono ye mwana omuberyeberye mu baana omunaana abaali ab'omugenzi Pasita Deo Balabyekkubo ne Mukyala Christine Balabyekubo.  Yagenda ku masomero ga Emen Memorial ne Molly ne Paul aga Pulayimale e Makindye era okukakkana ng’agenda e Canada ng’alina emyaka 12. Yatikirwa mu bwa yinginiya w'amaloboozi mutendekero lya British Columbia e Vancouver. 

## Ennyimba
Babaluku yatandika emirimu gye egy'okuyimba mu 1994. Y’omu ku baatandikawo enyimba z'ekika kya Lugaflow, okukuba oluyimba ng'ofubutuka ebigambo mu Luganda. Alina awaadi eziwerako omuli, eya Pearl of Africa Award ey’okusinga mu Hip Hop ne Buzz Teen Awards ey’okubeera  omuyimbi asinga mu Hip Hop. Ekiwandiiko "Diamonds in the Rough" mweyali, yawangula awaadi ya Audience Choice Award mu bikujuko bya Dances With Films Festival ne Best Feature Documentary mu bikujuko bya Peace on Earth Film Festival. Mu 2010, Babaluku yasiimibwa ekibiina ky’eby'obuwangwa ekya Ugandan Cultural Association olw’okukola obulungi era n’alondebwa nga Pioneer of the Year mu mpaka za Words Beats & Life Remix Teach-In Awards. 

## Ennyimba

* Enkyukakyuka y'ennyimba za Luga flow

## Awaadi n'okusiimibwa

* 2007 Pearl of Africa Award for Best Hip Hop Single
* 2007 Buzz Teen Awards for Best Hip Hop Artist.
* Best audience Choice Award at Dances With Films Festival for the documentary "Diamonds in the Rough".
* Best Feature Documentary at Peace on Earth Film Festival for the documentary "Diamonds in the Rough".
* Honoured in 2010 Babaluku by the Uganda Canadian Cultural Association for his Excellence
* Pioneer of the Year by the Words Beats & Life Remix Teach-In Awards. 

## Ebijulziddwaamu

## Ewalala w'oyinza okubigya

* "Luga-flow kabonero ka muziki gwa Uganda ogwa hip-hop / rap?"
Ruparelia Group

**Ruparelia Group of Companies**, gyebatera okuyita Ruparelia Group, kitongole kya bwannannyini mu Uganda . Sudhir Ruparelia, omusuubuzi munnayuganda omugagga, alina emigabo mu buli kampuni  esingnibwa mu kibiina kino. 

Ng’akyali muvubuka mu Bungereza, Sudhir Ruparelia yatandika bulungi bizinensi entonotono eziwerako nga tannadda mu Uganda mu myaka gya 1980 okweyambisa emikisa gy’okutereera mu by’obufuzi ne bizineensi. 

## Kkampuni zebadukanya
Webwatukira mu Gwomukaaga 2024, kampuni za Ruparelia Group zaalimu naye nga tezikoma ku bino wammanga: 

* Premier Recruitment Limited  mu Kampala 
* Crane Management Services Limited mu Kampala
* Delhi Public International School- Naguru, Kampala
* Kampuni ya yinsuwa eya Goldstar mu Kampala
* Kabira Country Club e Bukoto, Kampala
* Esomero lya Kampala International School Uganda  
* Kampala Parents' School
* Kampala Speke Hotel  mu Kampala
* Meera Investments Limited  mu Kampala
* Munyonyo Commonwealth Resort e Munyonyo 
* Premier Roses Limited  Entebbe 
* Rosebud Limited - Entebbe 
* Sanyu FM 88.2 mu Kampala
* Omuzigo gwa Speke Apartments Limited - Kampala
* Speke Resort and Conference Center  e Munyonyo mu Kampala
* Kampala Tourist Hotel muKampala
*  Victoria University Uganda mu Kampala 
* Vcon Construction Uganda Limited 
* Kampuni ya Premier Sand Limited
* Ekibiina kino kidukanya eby’obusuubuzi n’eby'obuzimbi n'ettaka mu Rwanda, South Sudan, Bungereza, ne United Arab Emirates. 
* Pearl Business Park: Mu Gwomusanvu 2021, Group yalangirira enteekateeka z’okutandikawo business park ey’omulembe ng'eri ku yiika 18 (7 ha) ng'ekibiina kino kyekikidukanya mu kibuga ky'e Kampala. Ekiso kino kyakubeerako amaduuka ag'enjawulo, wooteeri ey'omulembe ddala n’eddwaliro ery’omulembe.  
* Arie Towers mu Kampala; ekizimbe kya ofiisi eky’emyaliiro 14, mu bitundu by'e Nakasero okulinaana Kampala. 
* Speke Resort Convention Centre e Munyonyo mu Kampala. Ekifo eky’enkuŋŋaana ekinene ekituuza abantu 4,400; ekifo awaali enkiiko z'ekibiina kya Non-Aligned Movement (NAM) n'ekibiina ky'amawanga 77 (G-77)+ China Third South, 15th–23rd Ogwolubereberye mu 2024. "Enkiiko zombi zaakyaza ababaka abasoba mu 5,000, nga kuliko abakulembeze b'amawanga ne gavumenti 70, okuva mu mawanga 120". 
* Paradise Island Resort - Esangibwa ku *kizinga Paradise*, ku nnyanja Victoria, ng'okutuukayo otambulira eddakiika nga 20 ng'oli ku lyato okuva ku Speke Resort Munyonyo. 

## Laba nebino

* Olukalala lw'ebitongole ebinene mu Uganda
* Olukalala lw’ebitongole ebinene mu Afrika
* Ekitongole kya Kampala Capital City Authority
* Olukalala lw'abantu abasinga obugagga mu Uganda

## Ebijuliziddwaamu

## Ewalala w'oyinza okubigya

* Omukutu gwa Ruparelia Group
* A sneak peek into Sudhir's Ruparelia Group of Companies, Wano waliwo bizinensi eziri wansi w'ekibiina kino
Paulo Kavuma

**Paulo Neil Kavuma** OBE (1901–1989) yali munnayuiganda munnabyabufuzi era Omuddukanya w'w'emirimu. Wakati wa 1950 ne 1955 yaweereza nga *[[:en:Katikkiro_of_Buganda|katikkiro]]* eri Kabaka wa Buganda mu kiseera ekyo, Mutesa II, ng’akola kinene mu kugonjoola akatyaabaga Kabaka keyali ayitamu .   Yawandiika ebikwata ku byaliwo ku katyabaga mu kitabo ekyatuumibwa *Crisis in Buganda, 1953–55* (1979). 

## Ebiwandiiko ebikozesebwa
Ramadhan Khamis nga ye muwandiisi w’ebitabo

**Ramadhan Khamis** Munnayuganda Omukulembeze w'eddiini. Yali Disitulikiti Kaadi wa  Disitulikiti y'e Mbarara wansi w'ekitundu kya Ankole-Kigezi okutuusa nga 10 Ogwekkumi 2016. 

## Okuyimiriza n’okuggyibwaawo
Sheikh Ramadhan Khamis ng’ali wamu n’abakulembeze b’Abasiraamu abalala babiri bavunaanibwa okutunda ebintu by’Abasiraamu oluvannyuma ne bayimirizibwa ku bigambibwa nti baafera nebatunda ettaka ly’Abasiraamu mu lukujjukujju. Okuyimiriza kuno kwalangirirwa ssentebe wa Uganda Muslim Supreme Council, Sheikh Adam Swalleh, mu lukung’aana lwa bannamawulire ku muzikiti omukulu e Mbarara era oluvannyuma kwakulemberwa Mufti wa Uganda, Sheikh Ramadhan Mubajje.  

Ettaka eryogerwako lisangibwa mayiro bbiri wabweru w’ekibuga Mbarara ku luguudo oluva e Mbarara okudda e Masaka. 

Yasikirwa Ahamed Siraj Kwikiriza kyokka oluvannyuma n’ayagala okuddamu okuyimirira ku kifo kino nga  Ahmed afudde mu kabenje k’emmotoka. 

## Ebiwandiiko ebikozesebwa
Abdullah Muhammad Mukwaya

**Abdullah Muhammad Mukwaya** Munnayuganda Omusomesa era omukulembeze w’eddiini nga mu kiseera kino ye Disitulikiti Kaadi wa Disitulikiti y’e Mbarara wansi w’ekitundu ky’e Ankole-Kigezi.  

## Omulimu

### Kaadi:  okuva mu 2019 okutuusa kati
Yatongozebwa mu buyinza nga 24 Ogwokuna 2019 nga Pulezidenti wa Uganda, Yoweri Kaguta Museveni    yeeyali omugenyi omukulu ku mukolo wamu ne Supreme Mufti wa Uganda, Sheikh Shaban Mubajje. Pulezidenti era yatema evvuunike ku ddwaliro lya Supreme General Hospital eribalirirwamu obuwumbi n’obuwumbi, eno nga pulojekiti empya mu Munisipaali y’e Mbarara eddukanyibwa Abasiraamu mu disitulikiti eno.  Pulezidenti era yawa Mukwaya ekirabo kya kapyaata w'emotoka.  Okutongozebwa kwa Mukwaya kwakulemberwaamu Ssentebe w’akakiiko k’ebyokulonda aka Uganda Muslim Supreme Council Sheikh Ahmed Nyago.   

Mukwaya yadda mu bigere bya Shiekh Ahmed Siraj Kwikiriza eyafiira mu kabenje k’emmotoka mu Gwomwenda 2017 ku Independence Park bwayali agenda okukulembera okusaala Eid-Adhah ku muzikiti gwa Abubakar mu divizoni y’e Kakoba.  

## Obulamu bwe
Mukwaya ye taata wa dayirekita wa firimu era omuwandiisi w'ebifaananyi Usama Mukwaya .

## Ebiwandiiko ebikozesebwa
John Ddumba Ssentamu

**John Ddumba Ssentamu** (yazaalibwa mu 1953) Munnayuganda omukugu mu byenfuna, mu byenjigiriza era omukugu mu bya bbanka. Pulofeesa mu byenfuna era yaliko omumyuka w'akulira yunivasite ya Makerere, okuva mu 2012-2017 nga ye yunivasite esinga obukadde mu Uganda, eyatandikibwawo mu 1922.  Ye ssentebe w'olukiiko olukulu olutwala Centenary Bank, bbanka y’ebyobusuubuzi ekwata ekyokubiri mu zisinga obunene mu ggwanga.

## Ebimukwako
Yazaalibwa mu 1953, mu Disitulikiti y’e Masaka, mu ssaza ly'e Buddu, mu masekkati ga Uganda . 

## Okusoma kwe
Pulofeesa Ddumba Ssentamu yasomera mu ssomero lya St. Mary's College Kisubi era gye yatuulira siniya eyookuna n'ey'omukaaga. Oluvannyuma yayingira Yunivasite ya Makerere mu 1974, okusoma ebyenfuna, n’atikkirwa diguli esooka mu byenfuna (Bachelor of Arts in Economics), mu 1977. Oluvannyuma yava e Makerere n’agenda okwongera okusoma e Canada. 

Yafuna diguli eyookubiri (Master of Arts in Economics), okuva mu University of Waterloo, e Waterloo, Ontario, Canada mu 1979. Oluvannyuma yakomawo e Makerere okusoma diguli ye eyookusatu eya Doctor of Philosophy (PhD) mu byenfuna.  

## Omulimu gw’ekikugu
Okumala emyaka egisoba mu 35, abadde musomesa, omusomesa omukulu, anaatera okufuuka pulofeesa era pulofeesa mu yunivasite ya Makerere. Mu kiseera we yalondebwa ku kifo ky’alimu kati, yali Principal w’ettendekero lya College of Business and Management Science mu yunivasite y’e Makerere. Kigambibwa nti alina ebitabo nga 30 bye yafulumya mu mannya ge. Amaze emyaka egisoba mu 10 nga ssentebe w’olukiiko olufuzi mu bbanka ya Centenary. Mu kiseera ekyo, bbanka eno ekula okuva ku kitongole ekitono eky’ensimbi entonotono n’efuuka bbanka y’ebyobusuubuzi enzaalwa ey’okubiri mu Uganda. Emyaka bwe gizze giyitawo, Pulofeesa Ddumba Ssentamu abaddeko ng’omukebezi ow’ebweru, omusomesa ow’ekiseera oba omukenkufu ow’ebweru ow’okukuza abakozi mu limu ku matendekero gano wammanga:

* Yunivasite y’e Waterloo e Waterloo, Ontario, Canada.
* Yunivasite ya Nelson Mandela Metropolitan University e Port Elizabeth, South Afrika
* Yunivasite y’e Ghana e Legon, Ghana
* Yunivasite y’e Swaziland e Mbabane, Swaziland
* Kwame Nkrumah Yunivasite ya Sayansi ne Tekinologiya e Kumasi, Ghana ne...
* Yunivasite y’e Dar es Salaam mu Tanzania

Era abaddeko ng'omuwi w'amagezi mu bitongole by'amawanga amagatte eby'enjawulo omuli UNDP, FAO, WHO, WFP, n'ebirala nga USAID ne Gavumenti ya Sweden . 

## Ebirala ebimukwatako
Ssentamu mufumbo. Ye mu nzikiriza y’Ekikatoliki ekya Rooma .

## __LEAD_SECTION__
**John Ddumba Ssentamu** (yazaalibwa mu1953) Munnayuganda omukugu mu byenfuna, mu byenjigiriza era omukozi mu bbanka. Ono Pulofeesa w’ebyenfuna era nga yaliko omumyuka wa Chancellor (2012-2017) mu yunivasite y’e Makerere, yunivasite esinga obukadde mu Uganda, eyatandikibwawo mu 1922.  Ye ssentebe wa Centenary Bank, bbanka y’ebyobusuubuzi  eyatandikira mu Uganda era nga yakubiri mu bunene mu ggwanga.
## Laba ne

* Olukalala lwa yunivasite mu Uganda
* Olukalala lw'abakulembeze ba yunivasite mu Uganda
* Olukalala lwa banka mu Uganda

## Ebiwandiiko ebijuliziddwa
Fresh Kid Uganda

**Patrick Sennyonjo** (yazaalibwa nga 1 Ogwomusanvu 2012), amanyiddwa nga **Fresh Kid UG**, muyimbi era omuyimbi wa rap owa Uganda. Amanyiddwa ng'omuyimbi asinga obuto mu Uganda.

## Omulimu gwe ogw'okuyimba
Maneja we Francis agamba nti yazuula Fresh Kid mu kyalo ky'e Uganda ng'akoppa ennyimba za Fik Fameica. Yamuleeta e Kampala, n'amusasulila ebisale by'essomero ng'amuyamba okutandika omulimu gw'omuyimbi wa rap. Fresh Kid oluvanyuma yafuna bursary okuva eri Rajiv Ruparelia okusoma mu Kampala Parents School. Mu 2019, Francis yassa omukono ku Fresh Kid wansi wa De Texas Entertainment. Bazadde ba Fresh Kid baayawukana ne Francis olw'okulemererwa okussa ekitiibwa mu mirimu gyabwe, era Fresh Kid yava mu De Texas n'akola ne MC Events.

Mu mwaka gwe gumu, Minista w'eggwanga ku nsonga z'abavubuka n'abaana Florence Nakiwala Kiyingi yalabula Fresh Kid ku byokuyimba mu budde bw'essomero kubanga okusinziira ku tteeka lya Uganda, "tewali muntu yenna ali wansi w'emyaka 18 asaanidde kukola". Ssemateeka wa Uganda Ekitundu 59 ekitundu 56 mu layini 8 kigaana abaana abato abali wansi w'emyaka 18 okukozesebwa okufuna ensimbi. Nakiwala yagamba nti Fresh Kid wa kutwalibwa mu kkomera ly'abaana abato singa tagondera tteeka lino.

## Laba n'

* Olukalala lw'abayimbi ba Uganda

## Ebiwandiiko ebijulizidwa


## Enkolagana ez'ebweru

* Fresh Kid UG Biography Archived 2020-02-18 at the
Kenneth Kiyemba

**Kenneth Kiyemba** Munnayuganda Omugoba w'ennyonyi era Mukungu wa bizinensi nga mugoba w'ennyonyi ow'ebbaluwa mu Kkampuni ya Uganda ey'ennyonyi eya Uganda National Airlines, kampuni ya Uganda ey'ennyonyi eyazuukizibwa . 

## Eby'emabega n’obuyigirize
Kiyemba yazaalibwa  mu Uganda era yasomera pulayimale ku kyalo. Yasomera mu *Bishop's Senior School Mukono*, nga tannazzibwa mu Kings College Budo, essomero ly'ekisulo ery'abawala n'abalenzii erya secondary mu Disitulikiti y'e Wakiso, gye yafunira Dipuloma ye mu lusoma lw'awaggulu.  

Oluvannyuma yagenda mu maaso n’afuna layisinsi ye ey’okuvuga ennyonyi ng'asasulwa okuva mu ttendekero ly’ennyonyi erya East African Civil Aviation Academy e Soroti mu Uganda. Yayongera okutendekebwa mu kuvuga ennyonyi mu *Epic Flight Academy*, esangibwa ku kisaawe ky’ennyonyi ekya New Smyrna Beach Municipal Airport, mu Ssaza lya Volusia, Florida, mu Amerika.  

Mu 2019, yamaliriza okutendekebwa ku nnyonyi ya Bombardier CRJ900 mu kifo ekitendekebwamu ennyonyi ekya US Airways Flight Training Center, mu Phoenix, Arizona,  mu Amerika.  

## Omulimu
Mu 2019, yapangisibwa kkampuni y’ennyonyi eya Uganda National Airlines nga Offiisa Omuvuzi w'ennyonyi eyasooka ku nnyonyi ya CRJ900, nga kampuni eno ekozesa erinnya Uganda Airlines okukola ensimbi.   Yayimirizibwa ng'Omuvuzi w'ennyonyi mu Gwokutaano 2021. 

## Ebirala by’olina okulowoozaako
Mu kiseera kye kimu akola nga Dayirekita w’okuddukanya emirimu mu kibiina kya Uganda Professional Pilots’ Association. Ekibiina kino kivunaanyizibwa ku kutumbula n’okukuuma ebirowoozo by'abavuzi b'ennyonyi abakugu ne bayinginiya b’ennyonyi mu Uganda. 

## Era laba

* Michael Etiang, omuwandiisi w’ebitabo
* Vanita Kayiwa
* Tina Drazu, omuwandiisi w’ebitabo

## Ebiwandiiko ebikozesebwa
Mary Cholhok Nuba

**Mary Cholhok Nuba** (yazaalibwa 3 Ogwolubereberye 1997), era erinnya lye liwandiikibwa nga **Mary Cholhock Nuba**, oluusi ayitibwa **Mary Cholhok** oba **Mary Nuba**, Munnayuganda Omukugu mu kuzannya omupiira gw'okubaka enzaalwa y'amaserengeta ga Sudan. Azannyira mu tiimu ya Queensland Firebirds mu liigi ya Suncorp Super Netball, ate mu ttiimu ya Uganda ey’eggwanga ey’omupiira gw'okubaka  azannya ng'omuteebi.  

## Omulimu

### Omulimu gw’essomero
Yasomera mu St. Mary's High School, gye yabakiikirira mu mpaka z'amasomero z'eggwanga zinantameggwa wakati wa 2013 ne 2016. 

### Club ya NIC
Mu 2017, Mary yeegatta ku Kiraabu ya NIC ey'omupiira gw'okubaka era naagizannyira okuva mu 2017 okutuuka mu 2018. 

### Yunivasite y’e Loughborough
Mu Gwekkumineebiri 2018, Mary yeegatta ku yunivasite ya Loughborough.  Yazannya oluzannya lwe olusooka mu mupiira gwa Loughborough Lightning ogwasooka mu liigi ne Kiraabu ya Wasps nga 5 Ogwolubereberye 2019 mu kisaawe kya Arena Birmingham.  

## Ttiimu y'eggwanga
Mary yazannya oluzannya lwe olwasooka mu mupiira gw'okubaka mu ttiimu y'eggwanga eya Uganda netball mu mipiira gy'ensi yonna egya University egya 2018 mu Kampala .  Yakiikirira Uganda ku kikopo ky'ensi yonna mu mupiira gw'okubaka mu mpaka za 2019 e Bungereza.  Mu Gwomwenda 2019, yagattibwa ku ttiimu ya Uganda mu mpaka za Africa eza nantameggwa mu kubaka eza 2019 . 

## Ebitiibwa

* Omuteebi w'okuntikko mu mpaka z’eggwanga ez’omupiira eza nantameggwa : 2016.
* Omuteebi w'okuntikko mu mizannyo gya Yunivasite mu nsi yonna : 1: 2018
* Omuteebi asinga mu Super liigi y'omupiira gw'okubaka: 2: 2019,  2021 
* Yawangula Engule ya Coveted Golden Shot Award okumala emyaka 3 egy'omuddiring'anwa 

## Ebiwandiiko ebikozesebwa
Robert Muhiirwa

**Robert Muhiirwa** (yazaalibwa 23 Ogwekkumi 1958) Faaza Omunnayuganda era nga ye Mulabirizi w'essaza ly'e Fort Portal . Yalondebwa okuba Omulabirizi w'e Fort Portal nga 18 Ogwokusatu 2003.  

## Eby'emabega n’obusaserdooti
Muhiirwa yazaalibwa nga 23 Ogwekkumi 1958, ku *kyalo Ibonde*, nga kati ye  Disitulikiti y’e Kabarole, mu kitundu ky’e Toro, mu maserengeta ga Uganda . Yatuuzibwa ku bwafaaza nga 11 Ogwomunaana 1985 era n’aweereza nga Faaza w’essaza ly’e Fort Portal, okutuusa nga 18 Ogwokusatu 2003.  

## Ng'Omulabirizi
Muhiirwa yalondebwa okuba Omulabirizi w’e Fort Portal nga 18 Ogwokusatu 2003 era n’atukuzibwa ng’Omulabirizi e Fort Portal nga 15 Ogwomukaaga 2003 nga Ssaabalabirizi w’essaza ekkulu ely’e Kampala Kalidinaali Emmanuel Wamala, ng’ayambibwako  Omulabirizi w’essaza ly’e Fort Portal eyawummula Omulabirizi Paul Lokiru Kalanda † wamu Omulabirizi w’essaza ly'e Hoima Omulabirizi Deogratias Muganwa Byabazaire †, .  

## Obusika bw'ekifo kino

## Ebiwandiiko ebikozesebwa
Selina Katumba

**Selina Ssubi Katumba** (yazaalibwa 27 Ogwomukaaga 2003) Munnayuganda Omuwuzi.  Yavuganya mu mpaka z'abakazi eza women's 100 metre freestyle mu mpaka z'ensi yonna ez'amazzi eza 2019 . 

## Ebikulu ebivuddemu

### Omuntu ssekinnomu

#### Omusomo omuwanvu

#### Omusomo omumpi

### Empaka za Relay

#### Omusomo omuwanvu

## Ebiwandiiko ebikozesebwa
Inhebantu wa Busoga

**Inhebantu owa Busoga**, era amanyiddwa nga **Maama wa Busoga** *,* kye kitiibwa ekyaweebwa muka Kabaka eri omufuzi w’Obwakyabazinga bwa Busoga &#x2013; Kyabazinga wa Busoga mu Uganda . 

 eyasembayo yali Alice Muloki, eyafa nga 6, Ogw'ekkumin'ogumu 2005.  Nga 7 Ogw'omwenda, 2023, Obwakabaka bwa Busoga bwalangirira Jovia Mutesi nga Inebantu w’Obwakyabazinga (Nnabagereka wa Busoga). 

## Ebijuliziddwa
Akbar Baig

**Akbar Baig**

**Akbar Mirza Baig** (yazaalibwa 5 Omwezi ogwokutaano 1974) Munnayuganda omuzannyi w'omuzannyo gwa kuliketi (Ugandan Cricketer) enzaalwa y'e Buyindi. Azannye mu mizannyo gyonna ena egy’omutindo ogusooka Uganda gyeyeetabyemu okutuusa  leero.
Nehal Bibodi

**Nehal Bibodi** (yazaalibwa 18 Omwezi ogwokusatu 1971) munnayuganda enzaalwa ya Buyindi omuzannyi w'omuzannyo gwa Kuliketi ( Cricketer ) . Yalabikira mu mpaka z'ekikopo kya Uganda ekya zi ssemazinga (Intercontinental cup) mu 2005.
Lydia Mugambi

**Lydia Mugambi** Munnayuganda omuyimbi, munnakatemba era musomesa.

## Okusoma kwe n'emirimu gye
Mugambi yasomera mu Gayaza High School mu myaka gya 1950 oluvannyuma ne yeegatta ku Margaret Trowell ettendekero lya yunivasite y’e Makerere. Oluvannyuma lw’emyaka ebiri mu ttendekero eryo mu buvanjuba bwa Afirika, Mugambi yakyusa n’agenda mu ttendekero ly’ebyenjigiriza mu yunivasite y’emu okusoma diguli mu by’enjigiriza mu myaka gya 1960. Oluvannyuma lw’okumaliriza diguli ye esooka, Oluvannyuma lwa diguli ye esooka Mugambi yatandika okusomesa eby’okusiiga ebifaananyi ssomero lya Makerere University college school wakati wa 1965 ne 1970. Mugambi yeeyongerayo n'asomera ku Rochester Institute of Technology olw’okuweebwa sikaala gye yafuna okuva mu kitongole ky’obwannakyewa ekisangibwa mu Amerika.

Mugambi bwe yakomawo okuva mu Amerika, yatandika okusomesa eby’okusiiga ebifaananyi ku ttendekero ly’ebyenjigiriza erya Yunivasite y'e Makerere kyokka yasigala agenda ku ttendekero ly'abasiizi b'ebifaananyi gye yatendekera abasiizi b'ebifaananyi abalala nga Bruno Sserunkuuma, Lilian Mary Nabulime, Sarah Nakinsaze n’abalala. Ng’omusiizi w'ebifaananyi, Mugambi asiiga, akuba ebifaananyi n'okubumba ebibumbe. Ebifaananyi n'ebibumbe bye bilagibwa mu myoleso gy’ebifaananyi egiwerako. Ng’oggyeeko okubeera omusiizi w'ebifaananyi, Mugambi era muzannyi wa katemba era atera okutegeka ebivvulu mu National Theatre ya Uganda mu kibuga ekikulu Kampala.

## Obulamu bwe ng'omuntu
Mugambi mufumbo era alina abaana 5.

## Ebijuliziddwa
Arthur Kwizera

**Arthur Kwizera** Munnayuganda musawo w'okubudamya awamu n'abalwadde abayi, akola ng'omusomesa omukulu mu by'okubudamya n'okulabirira abantu abakulu mu yunivasite e Makerere ettendekero lya sayansi w'ebyobulamu  . Era mu kiseera kye kimu akola ng’omusawo w’abakozi mu kitongole ky’abalwadde abayi e Mulago National Referral Hospital .   mmemba ku kakiiko akawabula ku bya ssaayansi mu minisitule y’ebyobulamu mu Uganda ku COVID-19. Ye ssentebe w’akakiiko ak’ekiseera, akakola ku kunonyereza, nga kasinziira ku kunoonyereza okufulumiziddwa mu nsi yonna okwesigamiziddwa ku bujulizi, okutegeeza eggwanga bye lisazeewo ku ssennyiga omukambwe . 

## Ebimukwatako n'obuyigirize
Kwizera yazaalibwa mu Uganda era yasomera mu masomero ga pulayimale ne siniya mu kitundu kye. Oluvannyuma lw'okufuna dipulooma ye eya siniya yayingizibwa mu ssomero ly'obusawo e Makerere University School of Medicine erisinga obukadde mu East Africa . gye yatikkirwa diguli ye mu by'eddagala n'okulongoosa . Oluvannyuma lw’okutendekebwa, yaddayo e Makerere n'afuna diguli eyookubiri mu by’obusawo mu by'okubudamya(Anesthesiology) n'okulabirira abantu abakulu(Critical Care) . Mu gw'omukaaga 2020, Kwizera asoma diguli ya Doctor of Philosophy ngalabirirwa Yunivasite y’e Makerere ne  y’e Cambridge mu Bungereza. Okunoonyereza kwe okwa PhD kwesigamye ku kulemererwa kw’okussa okw’amaanyi n’okubujjanjaba naddala mu nsi ezirina eby’obugagga ebitono, nga Uganda.   

## Omulimu
Ng’omusomesa wa yunivasite mu ssomero ly’obusawo erisinga obukadde mu ggwanga era ng’omusawo ow’amaanyi mu ddwaaliro erisinga obukulu mu ggwanga eriweebwa abantu mu matendekero aga waggulu, Kwizera musawo omukugu era amaliridde okutumbula eby’obujjanjabi ng’ayita mu kunoonyereza n’okukola obulungi mu bujjanjabi.  Mmemba wa kaweefube w’ensi yonna ow’enkolagana, okwekenneenya obujjanjabi obw’amangu mu bifo ebitono eby’obugagga ng’essira basinga kulissa ku kuddukanya obulwade bwa sepsis wamu n’okusomesa okubudamya n’okujjanjaba abalwadde abayi. Abaddeko mu biseera eby’emabega nga Dayirekita w’enkolagana n’abantu n’empuliziganya mu kibiina ekigatta abakugu mu by’okubudamya abantu mu Uganda (AAU) wakati wa 2015 ne 2018. 

## Ebirala by’olina okulowoozaako
Olw’obukugu bw’alina, mmemba ku kakiiko ka minisitule y’ebyobulamu akavunaanyizibwa ku kuteekawo ICU mu malwaliro ga Uganda kkumi naataano agasindikibwa mu bitundu. Aweereddwa omulimu gw’okuteesa ku bikwata ku byuma ebituufu n’okukola pulaani z’emyaliiro ku ICU mu malwaliro gano. 

Dr. Kwizera, ye ssentebe w’akakiiko akavunaanyizibwa ku kujjanjaba abalwadde abayi mu ggwanga akaaweebwa omulimu gw’okukola enteekateeka y’okulabirira abalwadde abayi mu ggwanga. Enteekateeka eyo egenda kulungamya okugaziya obusobozi bwa Uganda obw’abalwadde abayi okutuuka ku bitanda byabwe ebitakka wansi wa 4,000.  Ng’ali wamu ne ttiimu okuva mu yunivasite y’e Cambridge bakola ekyuma ekiyamba okussa ekigenda okukozesebwa mu bifo ebizibu okutuukako mu nsi yonna. 

## Laba

* Isabella Epiu
* Emmy Okello, omusajja
* Moses Kamya
* Nelson Sewankambo

## Ebiwandiiko ebikozesebwa
Joseph Mulenga

**Joseph Nyamihana Mulenga** (yafa nga 29 Ogw'omunaana 2012) yali Munnayuganda Omulamuzi. Yaweereza ng’omulamuzi wa kkooti enkulu mu Uganda okumala emyaka kkumi n’ebiri wakati wa 1997 ne 2009, era n’abeera omulamuzi n’oluvannyuma Pulezidenti wa kkooti ey'obwenkanya eya East Afrika .  Mulenga yafa mu Ogw'omunaana 2012. 

## Ebikwata ku bulamu bwe
Mulenga yafuna diguli eysooka mu mateeka okuva mu yunivasite ye London mu 1965. Yayitibwa mu bbaala ku Middle Temple omwaka ogwaddako.

Mu myaka kkumi n’ena Mulenga yaliko omumyuka wa Ssentebe w’ekibiina kya Democratic Party of Uganda mu ggwanga. 

Mu myaka wakati wa 1986 ne 1989 yali Minisita w’ebyamateeka era Ssaabawolereza wa Gavumenti, oluvannyuma yaliko Minisita w’enkolagana mu bitundu. Mu 1997 yafuuka mmemba mu kkooti ensukkulumu mu Uganda gye yali agenda okuweereza okumala emyaka kkumi n’ebiri. Era yafuuka omulamuzi mu kkooti y’obwenkanya mu East Afrika gy’ayakufuukira pulezidenti. 

Oluvannyuma yatandika okukola emirimu egy’ekiseera mu kkooti ya Africa evunaanyizibwa ku ddembe ly’obuntu n’abantu . Yafa nga 29 Ogw'omunaana 2012. 

## Ebijuliziddwa
George Katwesigye

**George Katwesigye**  yali mulabirizi Omukulisitaayo mu Uganda .  yaweereza ng'Omulabirizi w'e Kigezi okutuusa mu 2014. 

## Ebijuliziddwa
1. Uganda radio Network

2.Daily Monitor
3. Chimp Reports
Juma Kisaame

**Juma Kisaame** Munnayuganda mubalirizi w’ebitabo, musuubuzi, era eyaliko omukungu wa bbanka. Mu kiseera kino ye ssentebe w'ekitongole kya Uganda ekiwooza ky'omusolo (ki Uganda Revenue Authority) okuva mu Mwezi ogwokusatu 2020. N'era aweereza nga ssentebe w'ekitongole kya Uganda ekivunanyizibwa ku busizi bw'ensimbi ne bamusigansimbi  ki (Uganda Investment Authority)

Yeeyakava kubwa ssenkulu addukanya emirimu eggya buli lunnaku  era omukungu ow'okuntikko owa  bbanka ya DFCU, bbanka y’ebyobusuubuzi ekwata ekyokuna mu ggwanga mu by’obugagga. 

## Obuvo bwe n'okusoma kwe
Juma Kisaame yazaalibwa mu Uganda awo nga mu mwaka gwa 1965. Yasomera ku yunivasite y' e Makerere yunivasite ya ya gavumenti esinga obukadde era esinga obunene mu Uganda, naatikkirwa ddiguli esooka  ey'ebyobusuubuzi  mu 1988. 

## Emirimu ggye

Oluvannyuma lw’emisomo gye e Makerere, Kisaame yeegatta ku bbanka ya Uganda Development Bank mu 1988, nga omubazi w'ebitabo atendekebwa . Yakolera eyo okutuusa mu 1992, naayita mu mitendera okutuuka ku kifo ky'omubalirizi w'ebitabo omukulu. Yeegatta ku DFCU mu 1992 ng’akulira eby'ensimbi. Yakola mu bifo eby'enjawulo mu bbanka okutuusa mu 2004. Omwaka ogwo, yavaayo n’agenda okwegatta ku bbanka ya Eurafrican Bank (EAB) ku muliraano e Tanzania nga ssenkulu agiddukanya. Eyatandikibwawo mu 1995, EAB yagulibwa Bank of Africa Tanzania mu 2007.  Mu 2007, Juma Kisaame yadda mu DFCU Bank nga ssenkulu agiddukanya, era n’aweereza mu kifo ekyo,  okutuusa lwe yalekulira mu 2019. 

## Obuvunaanyizibwa obulala
Okuva mu 2006, aweereza nga dayirekita ku lukiiko olufuzi olwa kkampuni ya Jubilee Holdings limited kkampuni eyazaala kkampuni ya yinsuwa eya Jubilee Insurance.   Okuva mu Mwezi ogusooka 2015 neera aweereza nga ssentebe w'ekitongole ekitwala okusiga ensimbi ne baamusigansimbi ki Uganda Investment Authority .  Mu Mwezi ogwokusatu 2020, yalondebwa nga ssentebe w’ekitongole ekiwooza ky'omusolo ekya Uganda Revenue Authority, ng’adda mu bigere bya Dr. Simon Kagugube  eyafa mu Mwezi ogwokubiri 2020. 

Mu 2002, Kisaame yatandikawo *ekibiina ki Uganda Leasing Association* era n’aweereza nga Pulezidenti waakyo, okuva mu 2002 okutuuka mu 2006. 

## Laba ne

* Ekibiina kya DFCU
* Uganda Investment Authority
* Olukalala lwa zi bbanka mu Uganda

## Ebijuliziddwa

# 
# 
# 
# 
# 
# 
# 
# 

## Ebijuliziddwa wabweru wa wikipedia

* Omukutu gwa yintaneeti ogwa Bbanka ya DFCU
* Omukutu gw'ekitongole kya Uganda Investment Authority
* Uganda: Abalina emigabo mu DFCU Bagenda Kuwanika Bendera Emmyufu Mu Ttabamiruka Ow'omwaka
Pamela Enyonu

**Pamela Enyonu** (yazaalibwa mu 1985) munnayuganda omusiizi w'ebifaananyi eyazaalibwa era n'akulira mu Uganda era eyawangula ekirabo kya Mukumbya Musoke Art Prize  mu 2018. Ye musiizi w'ebifaananyi eyasooka mu butuuze mu pulojekiti y'okunoonyereza eya Art Rights Truth.  Akozesa kolaasi, okusiiga ebifaananyi, okukuba ebifaananyi n’okukuŋŋaanya ebintu eby'enjawulo ng’essira aliteeka ku nkozesa y’obuyinza mu nsonga ezikwata ku kikula ky’omuntu, okulumwa n’okuwona.

## Okusoma kwe n’emirimu gye
Yasoma ebyokusiiga ebifaananyi, Art and Design, okuva mu yunivasite y'e Kyambogo . Wabula omulimu gwe ogw'okusiiga ebifaananyi gwatandika mu 2017 n'emyezi 3 gye yamala ku 32 degrees East, mu Kampala. Pamela yategeka omwoleso gwe ogwasooka mu Gwomukaaga 2017. Mu 2020, yagenda okusoma eby'okusiinga ebifaananyi e Paris . Mu 2022, Pamela yamaliriza okusoma kwe mu pulojekiti ya AKKA mu Venice, era ne mu Zurich, eyategekebwa ProHelvetia.

## Laba ne

* Rose Kirumira
* Acaye Kerunen,
* Ekifo ekirabirira ebifaananyi ekya Afriart

## Ebijuliziddwa wabweru wa Wikipedia

* https://www.artsy.net/omuyimbi/pamela-enyonu
* https://sheleadsafrica.org/tag/pamela-enyonu/ Omuntu w'abantu: Omuntu w'abantu:
* http://ugandafeministforum.org/omubaka wa ttiimu/pamela-enyonu/

## Ebijjuliziddwa
Ekkuumiro ly'amazike ku kazinga ka Ngamba

**Ngamba Island Chimpanzee Sanctuary** kifo ku kazinga webakuumira n'okuweera obubuddamu mu Uganda, ekyaweebwaayo okulabirira amazike g'omubugwanjuba agafirwaako bazadde bago agaatasibwa ekitongole ekivunaanyizibwa ku bisolo by'omu nsiko ekya Uganda Wildlife Authority. Agasinga ku mazige gano gaanunulwa okuva mu bayizzi abagatta nga tebalina bisaanyizo, nga tegayinza kuwona singa gabeera gadizidwaayo mu nsiko.  Ekifo kino ekikuumibwa ebisolo kikkirizibwa ekibiina ekigatta ebifo ebikuumirwaamu ebisolo munsi yonna, ekya Global Federation of Animal Sanctuaries.

## Wekisingaanibwa

Ekizinga Ngamba kiriko yiika 100 (40 ha) ez’ekibira ky’enkuba ekisangibwa ku Nnyanja Victoria, nga bw'okozes eryato, otambulirawo kiromita 23 (14 mi), mu bukiikaddyo bw’obuvanjuba bw’ekibuga Entebbe, okulinaana akasaze akasalamu ensi mu Nnyanja Victoria, Uganda.  Ekizinga kino kiwa eddembe ebisolo by’omu nsiko eby’enjawulo era kiwa emmere ey’obutonde eri amazike gano. Kyakolebwa nga pulojekiti etali ya bulabe eri obutonde bw’ensi ng’erina kaabuyonjo za nnakavundira, ewakungaanira amazzi g’enkuba, enkola entuufu ey’okuddukanya kasasiro n’amasannyalaze g’enjuba n’amazzi agookya. 

## Abakidukanya

Ekifo kino kiddukanyizibwa ekitongole ekitali ku kirubirirwa kya kukola magoba ekya Chimpanzee Sanctuary and Wildlife Conservation Trust (CSWCT). CSWCT kyegatibwaamu ebitongole bya mirundi mukaaga ebyewaayo okukola ookulaba nga bikuuma embeera n'okulabirira ebisolo by’omu nsiko. Abakidukanya beebano:

* Born Free Foundation
* International Fund for Animal Welfare
* Jane Goodall Institute
* Uganda Wildlife Conservation Education Centre (UWEC)
* Environmental Conservation Trust of Uganda (ECOTRUST)
* Uganda Wildlife Society  

Ekifo kino ekikuumibwaamu ebisolo kyakirizibwa  ab'ekitongole ekivunaanyizibwa ku kukuuma ebisolo ekya Global Federation of Animal Sanctuaries. 

Ekifo kino webakuumira ebisolo kiggulwaawo okwetoloola omwaka gwonna eri abagenyi abasasula omuwendo gwa ssente entono ez’okuyingira okulaba ekimu oba byombi ng'amazike gali mu kulya. Okulambula emisana n’ekiro bakubuukinga nga bayita mu Wild Frontiers Uganda.  

## Ebikikwatako
Ekizinga Ngamba kyalangirirwa mu lujudde mu Gwekumi 1998 okulabirira amazike agafiisa bazadde baago bombi agaba ganunulwa okuva mu bitundu by'Ombuvanjuba bwa Afrika eby'enjawulo . 

## Ebijuliziddwaamu

## Ewalala w'oyinza okubigya

* NgambaEkizinga.org
Omuyimbi Catherine Abbo

**Catherine Abbo** (yazaalibwa mu 1972) Munnayuganda anoonyereza, omusawo era musomesa .  Mu kiseera kino aweereza ng'omusomesa mu kitongole ky'ebyobulamu bw'emitwe, essomero ly'obusawo(School of Medicine), College of Health Sciences mu Makerere University . 

## Ebyenjigiriza
Yatikkirwa mu yunivasite e Makerere n’afuna diguli esooka mu by’obusawo n’okulongoosa, diguli ey'okubiri mu [./Psychiatryhttps://en.wikipedia.org/wiki/Psychiatry by’obulamu bw’emitwe] okuva mu yunivasite e Makerere, diguli ey'okusatu mu by’obulamu bw’emitwe  okuva mu yunivasite e Makerere ne Karolinska Institute, mu Sweden (2005-2009).   diguli ey'okubiri mu by’obufirosoofo mu by’obulamu bw’abaana n’abavubuka okuva mu Yunivasite y’e Cape (2012-2014).  munne mu College of Medicine eya South Afrika .  

## Omulimu
Abbo yakola okwegezaamu mu by’obusawo mu ddwaaliro e Mulago mu Kampala oluvannyuma naweereza nga"Medical Officer" mu ddwaaliro ly'e Butabika National Mental Referral Hospital.    Mu gw'omukaaga 2006, Abbo yeegatta ku yunivasite e Makerere ng’omusomesa omuyambi mu kitongole ky’eby’emitwe.      Musomesa owekiseera ekigere mu yunivasite y'e Gulu mu kitongole ky'obusawo .   

## Okunoonyereza
Afulumizza bye yazudde mu kunoonyereza kwe mu mwana n'omuvubuka, obujjanjabi bw'eby'omutwe n'obwongo ne "Transcultural Psychiatry"  mu bitabo by’obusawo n' ebirala ebifulumizibwa banne. Noolwekyo ajuliziddwa n’omuwendo gwa H-index ogwa 46 nga guliko ebijuliziddwa 847 era bw’atyo afulumizza ebizuuliddwa mu kunoonyereza mu bitabo ebisukka mu 67 ebikebereddwa banne ebya Scientific publications.     Yaweebwa engule ya Young Minds Award  mu 2005 mu by'obulamu bw'emitwe okuva mu kibiina ekigatta abasawo b'emitwe mu Amerika mu mutendera gw'ensi yonna  

Akola nga Pulezidenti Elect Uganda Psychiatric Association, ssentebe wa UMA SACCO, ssentebe wa Governing Council ku Butabika School of Psychiatric Clinical Officers.

## Ebiwandiiko ebikozeseddwa

## Ebiyungo eby’ebweru

* Omuyimbi Catherine Abbo | Makerere University College Ettendekero ly'ebyobulamu | MakCHS Archived  
* Loop | Omuyimbi Catherine Abbo
* Omuyimbi Catherine Abbo | Yunivasite y'e Makerere - Academia.edu
* Catherine Abbo Profile - Ekibiina ekigatta abayizi abaaliwo mu nsi yonna
* Publications by Catherine Abbo
John Wilson Kahigwa

**John Wilson Kahigwa** (12 Ogwekuminogumu, 1938 - Ogwokuna 14, 2012)  yali mulabirizi Omukuristayo mu Uganda :  yali Bishop wa Kigezi okuva mu mwaka gwa 1996 okutuuka mu mwaka gwa 2004. 

Kahigwa yasomera mu Yunivasite ya Uganda Christian University n’atuuzibwa ku budyankoni mu 1965 ate Faaza mu 1967.

## Ebiwandiiko ebikozesebwa
Arthur Gakwandi

**Arthur Gakwandi** muwandiisi wa bitabo,  mboozi ennyimpi era nga mubaka wagavumentii.  Yawandiika "Kosiya Kifefe",  omulimu ogw'okutaano ogw'ebiwandiiko ogwawandiikibwa Munnayuganda okufulumira ku sillabus ya Uganda okuva lwe yafuna obwetwaze.  Musomesa mu kitongole ky'alitulica mu yunivasite e Makerere .  Yali mulamuzi w'ekirabo kya Commonwealth Writers Prize mu Afrika mu 2008. 

## Obulamu obuto n’okusoma
Gakwandi yazaalibwa Kajara.  Yasomera mu ssomero lya Ntare e Mbarara n'oluvannyuma Makerere University college gye yafunira BA .  Yafuna diguli ya MLit okuva mu yunivasite y'e Edinburgh . Oluvannyuma lw’emyaka mingi ng’asomesa ebiwandiiko e Makerere, yeegatta ku Ugandan diplomatic mu 1998 n’aweereza mu bifo eby’enjawulo ng’omubaka. 

## Obufuzi bwa Pan-Africanism
Gakwandi yateesa ku ssemazinga wa Afrika okuddamu okulowoozebwako, olw'enzikiriza ye nti "okuddamu okutegeka ssemazinga ono mu by'obufuzi kye kintu ekikulu ennyo ekyetaaga okutunulwamu ng'okuddamu okutegeka ebyenfuna tekunnaba kuleeta bivaamu bye baagala."   Ekirala, Gakwandi agamba nti ensalo zaamatwale ze zisibukamu obutono bw’amawanga ga Afrika agasinga obungi, ekivaako emitendera gy’obwavu, okwesigama, obutakulaakulana, n’obukuubagano bw’amawanga obuli mu kiseera kino mu kitundu. Bwe kityo, Gakwandi yaleeta ekiteeso ky’okutondawo maapu empya ey’ebyobufuzi eya Afrika  egenda okuggyamu amawanga agatali ku lukalu ng’engeri y’okukendeeza ku nkaayana ku nsalo, okugatta amawanga ga Afrika mu kiseera kino agawuddwamu ensalo z’amatwale, okuwa amawanga amapya omusingi gw’eby’obugagga ebimala, okukendeeza ku bunkenke obuliwo mu mawanga, okutumbula embeera ya Afrika mu nsi yonna, n’okukendeeza ku bunkenke. Olw'e bigendererwa  ebikulu mu birowoozo, Gakwandi yateesa ku maapu empya ey’ebyobufuzi eya Afrika erimu amawanga musanvu agakolagana  naaga Afrika okukiikirira ebitundu ebikulu ebya Afrika. Amasaza gano omusanvu amapya gaali ga Sahara Republic, Senegambia, Central Africa ne Swahili Republic, Ethiopia, Swahili Republic, Mozambia, ne Madagascar. Eggwanga lya Sahara Republic lyandizingiramu North Africa, Senegambia yandizingiramu West Africa, Central Africa ne Swahili Republic yandizingiramu Central Africa, Ethiopia yandizingiramu Ethiopia ey’omulembe guno nga kwotadde ne Eritrea, Swahili Republic yandibaddemu East Africa ne art of Central Africa, Mozambia yandibaddemu Southern Africa. Mu kulowooza kwa Gakwandi, Madagascar yandisigadde nga bweri mu kiseera kino era teyandiyingiziddwa mu repubulika mpya. 

## Ebikolwa ebifulumiziddwa

### Ebitabo

* 

### Okunnyonnyola

* 

### Okunenya Ebiwandiiko

* 

## Ebiwandiiko ebikozesebwa
Busingye Kabumba

## Obulamu obw'obuto n’ebyenjigiriza
Kabumba yazaalibwa mu gw'omukaaga nga 21, 1982, bazadde be ye Pulofeesa Ijuka Kabumba ne Mukyala Bazaire Kabumba nga bombi basomesa. Wa kuna mu maka g’abantu bataano. Yagenda mu ssomero lya St Kizito primary school, Namilyango college ku ddaala lya ssininya ey'okuna ate King's College Buddo n'asomerayo ssiniya eyoomukaaga.  Yatikkirwa diguli ya LL.B okuva mu yunivasite e Makerere . Oluvannyuma lw’okutikkirwa mu Law Development Center n’afuna diguli eyookubiri mu by’amateeka mu gw'omusanvu 2006, Busingye yasoma diguli esooka mu mateeka g’obwannannyini mu University of Oxford . Oluvannyuma yakola diguli eyookubiri mu mateeka mu Harvard University . 

## Ebikolwa ebifulumiziddwa

* 

## Ebiwandiiko ebikozesebwa